Romania curata sustine candidatura

lui Peter Eckstein Kovacs pentru functia de Avocat al Poporului. Ne exprimam

speranta ca Parlamentul va sti sa aleaga o personalitate cu autoritate,

integritate si independenta, calitati pe care Eckstein Kovacs a dovedit ca le are.

De altfel, Peter Eckstein-Kovacs, colaborator

al ARC si al Societatii Academice din Romania, este recunoscut drept un excelent

avocat in domeniul apararii si promovarii drepturilor omului. Indeplineste atat

criteriile profesionale cerute de lege cat si pe cele de integritate si independenta

sustinute de catre societatea civila. Sunt binecunoscute pozitiile sale publice

pentru reformarea Justitiei, simplificarea procedurilor in fata Curtii Europene

a Drepturilor Omului in favoarea solicitantilor din Romania, respectarea

dreptului constitutional la un mediu sanatos, implicarea decisiva in adoptarea

legislatiei antidiscriminare si pentru respectarea altor angajamente europene

ale Romaniei cat si implicarea sa in redactarea Strategiei Nationale

Anticoruptie sau aplicarea Cartei Albe a Bunei Guvernari alaturi de SAR si ARC.

Ne alaturam astfel propunerii UDMR precum si reprezentantilor societatii civile

care il considera, la fel ca si noi, cea mai potrivita si inteleapta alegere.

Scurta biografie

Peter Eckstein-Kovacs, nascut in

iulie 1956 la Cluj, este de profesie avocat si membru al Uniunii Democrate

Maghiare din Romania (UDMR). El a absolvit cursurile Facultatii de Drept din

cadrul Universitatii Babes-Bolyai, cu diploma de licenta, in 1980.

Peter Eckstein-Kovacs si-a inceput

activitatea politica la scurt timp dupa evenimentele din decembrie 1989 si a

fost ales in functia de deputat UDMR de Cluj, pe care a ocupat-o pana in 1992.

Apoi, intre 1992 si 1996 a fost membru al Consiliului Local din municipiul

Cluj, in timpul primului mandat de primar al lui Gheorghe Funar.

In perioada 1996 – 2000 a fost

senator de Cluj din partea UDMR, iar in ultimii doi ani ai guvernarii CDR, 1999

– 2000 a ocupat si functia de ministru delegat pentru minoritatile nationale,

in cabinetele Radu Vasile si Mugur Isarescu.

A fost ales in functia de senator

si in urmatoarele doua legislaturi: 2000 – 2004 si 2004 – 2008.

La alegerile din 2008 a candidat

pentru un nou mandat in Senatul Romaniei, dar nu l-a obtinut. O luna mai

tarziu, in ianuarie 2009, presedintele Traian Basescu l-a numit in functia de

consilier prezidential pentru minoritati nationale, functie pe care a parasit-o

prin demisie. Motivele plecarii sale le puteti citi in interviul acordat

Romaniei Curate aici:

Peter Eckstein-Kovacs a fost

contracandidat al lui Emil Boc la Primaria Cluj si, desi nu a fost ales, este

remarcabil ca demersul sau a fost sustinut atat de romani cat si de minoritatea

maghiara, de societatea civila clujeana.

Atunci cand i-am propus, in

septembrie 2011, sa devina prieten al Romaniei curate si sa se implice in

demersurile noastre anticoruptie si pentru buna guvernare, Peter Eckstein

Kovacs a acceptat imediat. Ba chiar ne-a precizat si foarte clar ce anume

intelege domnia sa printr-o Romanie curata:

“RC: Proiectul nostru se numeste Romania Curata.

Ce credeti ca ar trebui sa facem, fiecare dintre noi, pentru a avea o Romanie

mai curata?

PEK: V-ati propus un scop foarte generos. Eu,

printr-o Romanie curata, inteleg de la selectarea deseurilor pana la o

atitudine anticoruptie. Cei mai multi dintre noi doresc sa traiasca intr-un

mediu curat, atat in casa noastra cat si in societatea noastra”.

ARC va invita sa

sustinem impreuna ca Peter Eckstein Kovacs sa fie desemnat Avocatul

Poporului. Lista semnaturilor (folositi sectiunea comentarii de mai jos, cu

nume si prenume), o vom inainta Birourilor Permanente ale Camerei Deputatilor

si Senatului. Haideti sa facem o lista convingatoare!